ᱜᱚᱣᱨᱟᱢᱟᱝᱜᱤ ᱥᱤᱝ

ᱜᱩᱣᱨᱟᱢᱟᱝᱜᱤ ᱥᱤᱝ ᱢᱳᱭᱨᱟᱝᱛᱷᱮᱢ (ᱡᱟᱱᱟᱢ ᱒᱕ ᱡᱟᱱᱩᱣᱟᱨᱤ ᱑᱙᱘᱖) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱨᱚᱯᱷᱮᱥᱚᱱᱟᱞ ᱯᱷᱩᱴᱵᱚᱞ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ ᱾ ᱱᱤᱛᱚᱜ ᱩᱱᱤ ᱫᱚ ᱤᱱᱰᱤᱭᱟᱱ ᱥᱩᱯᱚᱨ ᱞᱤᱜᱽ ᱠᱞᱚᱵᱽ ᱜᱳᱣᱟ ᱨᱮ ᱥᱚᱦᱚᱫ ᱠᱚᱪ ᱞᱮᱠᱟᱛᱮ ᱢᱮᱱᱟᱭᱟ ᱾

ᱠᱞᱚᱵᱽ ᱡᱤᱭᱚᱱ
ᱴᱟᱴᱟ ᱯᱷᱩᱴᱵᱚᱞ ᱮᱠᱟᱰᱮᱢᱤ ᱠᱷᱚᱱ ᱮ ᱵᱮᱱᱟᱣ ᱟᱠᱟᱱ ᱢᱤᱫ ᱠᱷᱮᱞᱚᱸᱰᱤᱭᱟᱹ, ᱩᱱᱤ ᱫᱚ ᱰᱮᱢᱯᱳ ᱮᱥ.ᱥᱤ. ᱟᱨ ᱪᱚᱨᱪᱤᱞ ᱵᱽᱨᱚᱫᱚᱨᱥ ᱥᱟᱶᱛᱮ ᱫᱤᱥᱚᱢ ᱨᱮᱱᱟᱜ ᱟᱹᱰᱤ ᱜᱟᱱ ᱠᱞᱚᱵᱽ ᱠᱷᱚᱱ ᱮ ᱮᱱᱮᱡ ᱟᱠᱟᱫᱼᱟ ᱾ ᱰᱮᱢᱯᱳ ᱨᱮ ᱛᱟᱦᱮᱸ ᱚᱠᱛᱮ ᱥᱤᱝ ᱫᱚ ᱯᱷᱮᱰᱮᱨᱮᱥᱚᱱ ᱠᱟᱯ ᱟᱨ ᱱᱮᱥᱱᱟᱞ ᱯᱷᱩᱴᱵᱚᱞ ᱞᱤᱜᱽ ᱡᱤᱛᱠᱟ.ᱨ ᱞᱮᱱ ᱛᱟᱦᱮᱫ ᱾ ᱜᱩᱨᱟᱢᱚᱝᱜᱤ ᱫᱚ ᱥᱤᱧᱚᱛ ᱡᱟᱹᱛᱤᱭᱟᱹᱨᱤ ᱛᱷᱚᱠ ᱨᱮᱱ ᱡᱚᱛᱚ ᱠᱷᱚᱱ ᱩᱥᱩᱞ ᱠᱷᱮᱞᱚᱸᱰᱤᱭᱟ. ᱠᱟᱱᱟᱭ ᱾ ᱩᱱᱤ ᱫᱚ ᱟᱹᱰᱤ ᱱᱟᱯᱟᱭ ᱛᱮ ᱵᱚᱞ ᱦᱮᱰ ᱫᱟᱲᱮᱭᱟᱜ-ᱟᱭ ᱾  

ᱟᱡᱟᱜ ᱠᱮᱨᱤᱭᱚᱨ ᱨᱮ ᱥᱤᱝ ᱫᱚ ᱥᱤᱧᱚᱛ ᱨᱮ ᱱᱮᱥᱱᱟᱞ ᱯᱷᱩᱴᱵᱚᱞ ᱞᱤᱜᱽ (ᱡᱟᱦᱟᱸ ᱫᱚ ᱟᱭᱤ-ᱞᱤᱜᱽ ᱧᱩᱛᱩᱢ ᱟᱹᱨᱩ ᱟᱠᱟᱱᱟ) ᱥᱟᱶᱛᱮ ᱡᱚᱛᱚ ᱠᱞᱚᱵᱽ ᱴᱨᱚᱯᱷᱤ ᱡᱤᱛᱟᱹᱣ ᱟᱠᱟᱫᱟ ᱟᱨ ᱒᱐᱐᱕/᱒᱐᱐᱖ ᱨᱮ ᱢᱚᱦᱤᱱᱫᱽᱨᱚ ᱭᱩᱱᱤᱴᱮᱰ ᱥᱟᱶ ᱯᱷᱮᱰᱮᱨᱮᱥᱚᱱ ᱠᱚᱯ ᱟᱨ ᱒᱐᱐᱙ ᱨᱮ ᱟᱭᱤ-ᱞᱤᱜᱽ ᱦᱚᱸᱭ ᱡᱤᱛᱠᱟᱹᱨ ᱞᱮᱱᱟ ᱾ ᱥᱤᱝ ᱫᱚ ᱒᱐᱐᱘/᱒᱐᱐᱙ ᱥᱮᱨᱢᱟ ᱞᱟᱹᱜᱤᱫ ᱟᱭᱤ-ᱞᱤᱜᱽ ᱨᱤᱱᱤᱡ ᱡᱚᱛᱚ ᱠᱷᱚᱱ ᱱᱟᱯᱟᱭ ᱰᱤᱯᱷᱮᱱᱰᱚᱨ ᱦᱚᱸᱭ ᱵᱟᱪᱷᱚᱱ ᱞᱮᱱᱟ ᱾  

᱒᱐᱑᱐ ᱨᱮ, ᱜᱚᱣᱨᱟᱢᱟᱝᱜᱤ ᱫᱚ ᱢᱮᱞᱵᱳᱨᱱ ᱦᱟᱨᱴ ᱯᱟᱦᱴᱟ ᱠᱷᱚᱱ ᱢᱤᱫ ᱴᱨᱟᱭᱮᱞ ᱞᱟᱹᱜᱤᱫ ᱠᱚ ᱦᱚᱦᱚ ᱟᱫᱮ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱦᱟᱨᱴ ᱯᱟᱦᱴᱟ ᱨᱮᱱ ᱥᱴᱟᱯᱷ ᱠᱚᱣᱟᱜ ᱢᱚᱱᱮ ᱢᱩᱦᱤᱛ ᱞᱮᱫᱼᱟ, ᱢᱮᱱᱠᱷᱟ ᱵᱟᱝ ᱜᱮᱞᱮᱵᱤᱞᱤ ᱞᱮᱱᱟ ᱾ ᱜᱚᱣᱨᱟᱢᱟᱝᱜᱤ ᱫᱚ ᱮᱴᱟᱜ ᱥᱴᱟᱨ ᱠᱚ ᱛᱟᱦᱮᱸᱱ ᱵᱮᱲᱟ ᱨᱮ ᱯᱩᱭᱞᱩ ᱫᱟᱣ ᱵᱟᱭ ᱧᱟᱢᱟ ᱢᱮᱱᱛᱮ ᱵᱟᱱᱟᱨ ᱯᱟᱦᱴᱟ ᱠᱷᱚᱱ ᱠᱩᱥᱤᱵᱟᱹᱥᱤ ᱛᱮ ᱵᱤᱪᱟᱹᱨ ᱞᱮᱱᱟ ᱾

ᱪᱚᱨᱪᱤᱞ ᱵᱽᱨᱚᱫᱚᱨᱥ
ᱜᱚᱣᱨᱟᱢᱟᱝᱜᱤ ᱫᱚ ᱒᱐᱐᱗-᱒᱐᱐᱘ ᱥᱮᱨᱢᱟ ᱨᱮᱱᱟᱜ ᱟᱭᱤ ᱞᱤᱜᱽ ᱥᱮᱥᱚᱱ (I league season) ᱥᱯᱳᱨᱴᱤᱝ ᱠᱞᱚᱵᱽ ᱫᱮ ᱜᱳᱣᱟ ᱠᱷᱚᱱ ᱪᱚᱨᱪᱤᱞ ᱵᱽᱨᱚᱫᱚᱨᱥ ᱨᱮ ᱥᱮᱞᱮᱫ ᱞᱮᱱᱟᱭ ᱟᱨ ᱒᱐᱑᱓ ᱦᱟᱹᱵᱤᱡ ᱠᱞᱚᱵᱽ ᱨᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱪᱚᱨᱪᱤᱞ ᱵᱽᱨᱚᱫᱚᱨᱥ ᱥᱟᱶ ᱟᱡᱟᱜ ᱯᱩᱱ ᱥᱮᱨᱢᱟ ᱚᱠᱛᱚ ᱨᱮ ᱢᱤᱫ ᱞᱤᱜᱽ, ᱵᱟᱨᱭᱟ ᱤᱭᱤᱹᱮᱯᱷᱹᱮᱹ ᱥᱤᱞᱰᱥ ᱟᱨ ᱵᱟᱨᱭᱟ ᱰᱩᱨᱟᱱᱰ ᱠᱚᱯ ᱮ ᱡᱤᱛᱠᱟᱹᱨ ᱞᱮᱫ-ᱟ ᱾
ᱨᱚᱝᱫᱟᱡᱤᱭᱮᱰ ᱭᱩᱱᱟᱭᱴᱮᱰ
᱒᱐ ᱱᱚᱵᱷᱮᱢᱵᱚᱨ ᱒᱐᱑᱓ ᱨᱮ, ISL ᱨᱮᱱ ᱠᱷᱮᱞᱚᱸᱰᱤᱭᱟᱹ ᱠᱚ ᱵᱮᱼᱢᱟᱱᱚᱛ ᱞᱮᱫ ᱨᱮᱦᱚᱸ, I-League ᱨᱮᱱ ᱨᱚᱝᱫᱟᱡᱤᱭᱮᱰ ᱭᱩᱱᱟᱭᱴᱮᱰ ᱮᱯᱷ.ᱥᱤ. ᱜᱚᱣᱨᱟᱢᱟᱝᱜᱤ ᱥᱟᱶ ᱥᱩᱦᱤ ᱥᱟᱶᱛᱮ ᱥᱩᱵᱽᱨᱚᱛᱚ ᱯᱟᱞ, ᱥᱟᱱᱫᱮᱥ ᱡᱷᱤᱝᱜᱟᱱ, ᱢᱟᱱᱚᱱᱫᱤᱯ ᱥᱤᱝ ᱟᱨ ᱴᱚᱢᱵᱟ ᱥᱤᱝ ᱠᱚ ᱥᱮᱞᱮᱫ ᱞᱮᱫ ᱠᱚᱣᱟ ᱾

ᱩᱱᱤ ᱫᱚ ᱒᱒ ᱱᱚᱵᱷᱮᱢᱵᱚᱨ ᱒᱐᱑᱓ ᱥᱟᱞᱮ ᱨᱮ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱥᱴᱮᱰᱤᱭᱟᱢ ᱨᱮ ᱥᱤᱞᱚᱝ ᱞᱟᱡᱚᱝ ᱮᱯᱷ.ᱥᱤ. ᱵᱤᱨᱩᱫᱽ ᱨᱮ ᱮᱱᱮᱡ ᱮ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱡᱟᱦᱟᱸ ᱨᱮ ᱩᱱᱤ ᱫᱚ ᱡᱚᱛᱚ ᱠᱷᱮᱞᱚᱸᱰᱮᱭ ᱠᱷᱮᱞ ᱞᱮᱫ ᱛᱟᱦᱮᱸᱫ ᱨᱚᱝᱫᱟᱡᱤᱭᱮᱰ ᱯᱟᱦᱴᱟ ᱠᱷᱚᱱ ᱟᱨ ᱑-᱑ ᱨᱮ ᱢᱮᱪ ᱫᱚ ᱠᱚ ᱛᱷᱩᱠᱩᱢ ᱞᱮᱫ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱤᱧᱚᱛᱤᱭᱟᱹ ᱪᱤᱸᱰᱩ ᱠᱷᱮᱞᱚᱸᱰᱤᱭᱟᱹ